આસામ વિધાનસભા ચૂંટણીઓમાં ભાજપની ઐતિહાસિક જીતથી વિરોધી પક્ષોમાં ખળભળાટ મચી ગયો. આ સાથે જ એક સાંસદની સૌથી વધુ ચર્ચા થઇ તે અંગુરલતા ડેકા. મોડલ અને અભિનેત્રી રહી ચૂકેલી અંગુરલતા સૌથી નાની ઉંમરની સાંસદ બની. ચૂંટણી જીત્યા બાદ ચર્ચામાં આવેલી અંગુરલતાના નામ પર અમુક ફોટા વયરલ થવા લાગ્યા અને તે ફોટા પર લોકો અભદ્ર કોમેંટ કરવા લાગ્યા. દાવો કરવામાં આવી રહ્યો હતો કે જે ફોટા વાયરલ થઇ રહ્યા છે તે 30 વર્ષની અંગુરલતાના છે. જ્યારે એવુ હતુ જ નહિ. જે ફોટા વાયરલ થયા હતા તે અમદાવાદની જાણીતી ફિટનેસ એક્સપર્ટ સપના વ્યાસના હતા. આ સમગ્ર ઘટનાક્રમથી તે ખૂબ નારાજ હતી. સપના વ્યાસ ફિટનેસની દુનિયાનું જાણીતુ નામ છે. એક સમયે 86 કિલો વજન ધરાવતી સપનાએ 33 કિલો વજન ઉતારીને દુનિયા સામે ઉત્તમ દ્રષ્ટાંત પૂરુ પાડ્યુ હતુ.